Мајами Хит је објавио 10. априла 2019. године да су потписали Кендрика Нана. Нан је 18. октобра импресионирао све када је у финалном мечу предсезоне постигао 40 поена против екипе Хјустон Рокетса, притом постављајући рекорд са највише поена у последњих 20 година неког играча Мајамија у предсезони . Нан је деби у НБА лиги забележио 23. октобра у победи његове екипе 120-101 против Мемфис Гризлиса, успео је да постигне 24 поена, забележи 3 скока и по 2 украдене лопте и асистенције.Након прве недеље у лиги имао је просек од 22.3 поена по утакмици, што је било довољно да буде номинован за најбољег играча у лиги за ту недељу.Током првих 5 утакмица Нан је постигао 112 поена и тако поставио рекорд лиге са највише поена у првих 5 мечева за неког играча који није драфтован. Такође то је највећи број поена за првих 5 утакмица још од кад је Кевин Дурент постигао 113 у октобру 2007. Трећег децембра је добио награду за најбољег новајлију месеца за источну конференцију. Само недељу дана касније поставио је нови рекорд каријере од 36 поена у победи против Атланте. Пошто је постигао 504 поена за само 31 утакмицу, постао је играч коме је најмање требало да пређе цифру од 500 поена у дресу Мајамија. Нан је поставио још један рекорд у јануару ове године када је трећи пут добио награду за најбољег новајлију месеца и тако постао једини недрафтовани играч који је ту награду добио неколико пута. Позван је и да учествује у мечу звезда у успону на 2020 Ол-Стар викенду где је представљао тим Америке.